stanford-oval/wikipedia huggingface dataset:
אליזבת ריין
הישגי גראנד סלאם > זוגות מעורבים

| תוצאה | שנה | טורניר | שותף | יריבים בגמר | תוצאה |
| --- | --- | --- | --- | --- | --- |
| זכייה | 1919 | אליפות וימבלדון | בריטניה רנדולף ליסט | בריטניה דורותי דאגלס צ'יימברס  בריטניה אלברטם פרבי | 6-0, 6-0 |
| גמר | 1920 | אליפות וימבלדון | בריטניה רנדולף ליסט | צרפת סוזן לנגלן  אוסטרליה ג'רלד פטרסון | 7-5, 6-3 |
| זכייה | 1921 | אליפות וימבלדון | בריטניה רנדולף ליסט | בריטניה פיליס הוקינס  בריטניה מקס ווסנם | 6-1, 6-3 |
| גמר | 1922 | אליפות וימבלדון | בריטניה רנדולף ליסט | צרפת סוזן לנגלן  אוסטרליה פאטריק ווד | 6-4, 6-3 |
| זכייה | 1923 | אליפות וימבלדון | בריטניה רנדולף ליסט | בריטניה דורותי שפרד  ארצות הברית ליואיס דין | 6-4, 7-5 |
| גמר | 1925 | אליפות וימבלדון | ממלכת איטליה אומברטו דה מרפורגו | צרפת סוזן לנגלן  צרפת ז'אן בורוטרה | 6-3, 6-3 |
| זכייה | 1926 | אליפות ארצות הברית הפתוחה | צרפת ז'אן בורוטרה | ארצות הברית הייזל הוצ'קיס  צרפת רנה לקוסט | 6-4, 7-5 |
| זכייה | 1927 | אליפות וימבלדון | ארצות הברית פרנק הנטר | בריטניה קיטי מקיין  בריטניה לסלי גודפרי | 8-6, 7-0 |
| זכייה | 1928 | אליפות וימבלדון | דרום אפריקה (1928–1994) פאטריק ספנס | אוסטרליה דפנה אקהורסט  אוסטרליה ג'ק קרופורד | 7-5, 6-4 |
| זכייה | 1930 | אליפות וימבלדון | אוסטרליה ג'ק קרופורד | גרמניה הילדה ספרלינג  גרמניה דניאל פרם | 6-1, 6-3 |
| זכייה | 1932 | אליפות וימבלדון | ספרד אנריקה מאייר | בלגיה ז'וזאן סיגאר  אוסטרליה הארי הופמן | 7-5, 6-2 |
| זכייה | 1933 | אליפות ארצות הברית הפתוחה | ארצות הברית אלסוורט וינס | ארצות הברית שרה פלפרי  ארצות הברית ג'ורג' לוט | 6-1, 6-3 |
| גמר | 1934 | אליפות צרפת הפתוחה | אוסטרליה אדריאן קוויסט | צרפת קולט רוזמבר  צרפת ז'אן בורוטרה | 6-2, 6-4 |
| גמר | 1934 | אליפות ארצות הברית הפתוחה | ארצות הברית לסטר סטפן | ארצות הברית הלן ג'ייקובס  ארצות הברית ג'ורג' לוט | 4-6, 13-11, 6-2 |
הערות שוליים

↑  The Milwaukee Journal - Google News Archive Search, news.google.com
↑  Ocala Star-Banner - חיפוש בארכיונים באמצעות חדשות Google, באתר news.google.com
| --- | --- |
בקרת זהויות :  BnF: cb17066358z (data)  GND: 1253088381  VIAF: 6471164721406002340003   WorldCat (עם VIAF): 6471164721406002340003
רנה בואלב

| --- | --- |
צילום מ-1919
צילום מ-1919
 לידה:  14 באפריל 1867 דקארט, מחוז אנדר ולואר, צרפת (האימפריה הצרפתית השנייה) 
 פטירה:  14 בינואר 1926 (בגיל 58) הרובע השלושה-עשר של פריז, צרפת (הרפובליקה הצרפתית השלישית) 
 שם לידה:  René Marie Auguste Tardiveau
 מדינה:  צרפת 
 מקום קבורה:  בית הקברות פאסי 
 שם עט:  René Boylesve, René Tardivaux, René T., René Marie, René U., Velserus 
 מקום לימודים:  תיכון דקארט, הפקולטה למשפטים בפריז, הפקולטה לאמנויות של פריז, בית הספר החופשי למדעים פוליטיים 
 שפות היצירה:  צרפתית 
 פרסים והוקרה:  Alfred Née Award (1912)  Botta Prize (1906)  קצין בלגיון הכבוד (1921) 
 חתימה:   
 
רנה בואלב, בשמו האמיתי רנה מארי אוגוסט טרדיבו (בצרפתית:René Boylesve או René Marie Auguste Tardiveau ‏ 14 באפריל 1867 - 14 בינואר 1926) היה סופר ומבקר ספרות צרפתי, חבר האקדמיה הצרפתית.
התפרסם כמחבר רומנים על החיים בפריפריה ועל האהבה הליברטינית.
לרוב עלילת סיפוריו מתרחשת בחבל טורן, במרכז-מערב צרפת.
קורות חייו > ילדות וצעירות

רנה מארי אוגוסט טרדיבו נולד ב-1867 בדקארט, במחוז אנדר ולואר בחבל טורן כבנם של מארי סופי למשפחה בואלב הוותיקה מחבל אנז'ושהתיישבה בטורן, ושל הנוטריון פרנסואה פייר אוגוסט טרדיבוף צאצא למשפח תחלקאים מאזור בוס מצפון-מרכז צרפת .
בגיל חמש ב-1871 התייתם מאמו ועבר לגדול באחוזת ברבוטינייר אצל דודה של אמו, קלמאנס ז'אנו, שהייתה המודל ל"דודה לילי פלאנטה" גיבורת הרומן שלו, La Becquée. היא נפטרה כעבור חמש שנים ובעלה התאבד. אז רנה ואחותו מארי חזרו לגור אצל אביהם  שהתחתן שנית עם אישה צעירה, וירד בנכסיו בעקבות רכישת בית יקר. בעקבות המשבר הכלכלי האישי החברה הסובבת הטילה עליו חרם והוא איבד את לקוחותיו.
סיפור חיי אביו נתן מאוחר יותר השראה לבואלב בכתיבת הרומן שלו "L'Enfant à la balustrade" (הילד על יד המעקה)
ב-1880-1877 למד בהתחלה בפנימייה של האחים של בתי הספר הנוצריים בפואטייה והחל מ-1882 במכללה הדתית "גראן מזון" עד סגירתה בעקבות צוי ז'ול פרי ב-1882.  בהמשך נרשם לתיכון "רנה דקארט" בעיר טור .המשיך ללמוד בו גם אחרי התאבדות אביו ב-1883 וסיים מבחני הבגרות ב-1885-1884. אחר כך בנובמבר 1885  עבר לגור בפריז, ברחוב מונז' ונרשם ללימודי היסטוריה ומשפטים בסורבון. ב-1889 סיים את התואר הראשון במשפטים. במקביל למד גם בבית הספר החופשי למדעי המדינה.
קורות חייו > הקריירה הספרותית

בגיל 17 ב-31 במרץ 1885 פרסם תחת שם העט .René U  בעיתון המקומי Journal d'Indre-et-Loire טקסט ספרותי קצר שנקרא  Quelques pages d'un vieux carnet  (כמה עמודים מפנקס ישן)  פרסם את הטקסט הספרותי הראשון,  שאותו הפך לנובלה ראשונה Vieilleries אותה פרסם ב-1888 במגזין טורני בעריכתו של אוגוסט שובינייה.
באותה שנה התוודע לג'יין אבריל.  מ-1893 הוא אימץ כשם העט "רנה בואלב", לפי שם הנעורים של אמו המנוחה. ב-1895 התחיל בשמות עט שונים לפרסם מאמרים בעיתונים שונים, כמו La Plume, J Hermitage שאותו ניהל לפי בקשת אנרי מאזל, בשיתוף עם אדולףרטה, אחר כך עם סטוארט  מריל ועם ידידו איג רבל. הוא התגורר באותה תקופה ברחוב פסקייה על יד כנסיית מדלן.ב-1896 יצאו לאור הרומנים הראשונים שלו - Le Médecin des Dames de Néans (הצגה מיומנת  של מנהגי הפרובינציה,  Les Bains de Bade (מרחצאות באד) אחר כך 
(בושם האיים הבורומאים - Le Parfum des îles Borromées (1898) -מבוסס על זיכרונות ממסעות, Mademoiselle Cloque (העלמה קלוק)  מושתתת על פרקי היסטוריה של חבל טורן, La Becquée (1901) שהתבסס על זיכרונות ילדות,La Leçon d’amour dans un parc, שיעור אהבה בפארק)  (L’Enfant à la balustrade 1903), Le Meilleur ami (הידיד הטוב היותר  1909), (1921 אליז )Le bonheur à cinq sous (1917), Élise  (האושר בחמישה גרושים), Nouvelles leçons d’amour dans un parc (שיעורי אהבה חדשים בפארק) (1924)  Souvenirs du jardin détruit (זיכרונות מגן הרוס). מות אחיו למחצה במלחמת העולם נתן לא השראה לרומן הנוגע ללב "'Tu n'es plus rien" (אתה כבר כלום).
הכיר את אנטול פראנס והיה למעריץ גדול שלו. עשה היכרות גם עם אנרי דה רנייה שלימים נאם לכבודו בטקס קבלה לאקדמיה הצרפתית
את אנדרה ז'יד, פרנסואה ויאלה-גריפן, ז'אן מוריאס, שארל גרן, מוריס מנדרון, ז'אק דה גאשון, פול בורז'ה, ז'אן-פול טולה, פול ואלרי, מוריס בארס שבהתחלה הקסים אותו, אולם דעותיו  הפוליטיות גרמו לו להתרחק ממנו, פול סודה שאותו שנא, ובמיוחד איג רבל שהשפיע עליו רבות.
בואלב התחתן ב-13 באפריל 1901 עם אליס מורס (ילידת 1881)
היא הייתה בת של גיסו לואי מורס, תעשיין מייצר מכוניות,  שהיה אחי בעלה של אחותו, מרי טארדיבו. הזוג נהנה מפרנסה טובה וניהל חיי  חברה נוצצים.
בימי מלחמת העולם הראשונה הם התיישבו בדוביל, שם אליס עבדה כאחות וטיפלה בפצוע מלחמה קשה, בעוד שבואלב פגש את בטי אלפרין שהפכה למזכירה ולמאהבת שלו.
נוצר מרובע אהבה תמוה משהו שהתגורר תחת קורת גג אחת. בני הזוג לא התגרשו אבל לבסוף אליס עזבה את המשק המשותף.
גילוי יצירתו של מרסל פרוסט היווה עבור בואלב הלם ספרותי משמעותי. בואלב היה מודע לקרבה הסגנונית המסוימת עם פרוסט, בהתחלה דחה אותו  אך בהמשך הכיר בו  כסופר חשוב של התקופה. ליוו אותו לא פעם רגשות עצובים של אי מימוש שלם הפוטנציאל.  
היו שהחשיבו אותו כיורש ספרותי של אונורה דה בלזק  וכמבשר של מרסל פרוסט.
בואלב נבחר ב-16 במאי 1918 כחבר באקדמיה הצרפתית במושב מס.23 במקומו של אלפרד מזייר המנוח. הוא נבחר אחרי סיבוב שני של הצבעות (27 קולות בעד ו-18 נגד). את הנאום לכבוד קבלתו נאם אנרי דה רנייה. באותה תקופה החל משנות ה-1900 הוא היה גם חבר באגודה לחקלאות, מדעים, אמנויות וספרות של אנדר-א-לואר
הוא נפטר מסרטן ב ינואר 1926 בבית החולים של אחיות מרים הקדושה, בשדרת אראגו  בפריז. 
הטקס הדתי של לוויה התקיים בכנסיית נוטרדאם-דה-גראס בפאסי
למשך 22 חדשים הארון עם גופתו היה קבור בגן על יד בכנסייה וב-17 בנובמבר 1927 הוא הועבר לבית הקברות של פאסי, בגוש 9.
הנצחה

שדרה בפאסי נושאת האת שמו - שדרת רנה בואלב
פסל שיש שלו שעוצב ב-1926 על ידי הספר פיליפ בנאר  הוצג בסלון טווילרי ב-1927 ואחר כך הועבר למכון של צרפת בפריז.
פרוטומה שלו משיש, יציר של הספל קאמי דאראן (1979-1889) נמצאת בגן רנה בואלב ביישוב הולדתו, דקארט, במחוז אנדר-א-לואר.
הוקרה

1906 - פרס בוטה לספרות ולפילוסופיה מטעם האקדמיה הצרפתית (בשווי 1500 פרנק)  המוקדש לסוגיית האישה והדרכים לקדם לקדם את הציוויליזציה באמצעות היחסים במשפחה, בחברה ובפוליטיקה
1912 - פרס אלפרד נה של האקדמיה הצרפתית (בשווי 3500 פרנק) - ליצירה המקורית ביותר בצורה ובתוכן
1918 - חבר באקדמיה הצרפתית
ספרים

Le Médecin des Dames de Néans  1896
Le Parfum des Îles Borromées  1898
Mademoiselle Cloque  1899
La Becquée  1901
La Leçon d’amour dans un parc  1902
L’Enfant à la balustrade  1903
Le Meilleur ami  1909
La Jeune Fille Bien élevée  1909
Madeleine jeune femme  1912
Élise  1921
Nouvelles leçons d’amour dans un parc  1924
Souvenirs du jardin détruit  1924
Je vous ai désirée un soir  1925
Feuilles tombées  1927
לקריאה נוספת

Dictionnaire des lettres françaises, sixth volume: Le XXe siècle. LGF-Le Livre de Poche, Paris 1998,  ISBN|2-253-13109-1
Jean Ménard: L'oeuvre de René Boylesve. Librairie Nizet, Paris 1956
Marc Piguet: René Boylesve, l’Homme à la balustrade. Éditions Pays et Terroirs, Cholet 2007
Micaela Slăvescu - în M.Slăvescu et al  - Dicționar al literaturii franceze, Editura Științifică, București 1972 p.187
François Trémouilloux: René Boylesve, Romancier du sensible, Presses Universitaires François Rabelais, Tours 2010
הערות שוליים

↑  M.Slăvescu 1972
↑  Philippe Emmanuel Toussaint« À la recherche du légendaire premier texte publié par Boylesve : un voyage aux origines mêmes de la vocation littéraire », Les Heures Boylesviennes, numéro d’août 2017
| --- | --- |
בקרת זהויות :  NLI: 987007274711805171  PLWABN: 9810695271105606  BNE: XX1178548  BnF: cb12039202g (data)  CANTIC: a11716629  GND: 118659650  ICCU: RAVV049459  ISNI: 0000 0001 2277 3475  LCCN: n50043159  NKC: jn19990000986  NLA: 35021062  NLG: 111873  NTA: 069365725  SELIBR: 328678  SNAC: w6s48g79  SUDOC: 028585828  Trove: 795261  VcBA: 495/316689  VIAF: 22159286   WorldCat (עם VIAF): 22159286 
בית הוריו של בואלב בדקארט.
לה ברבוטנייר בדקארט
בית מוטון בדקארט - בית  ילדותו של הסופר, "הבית עם מעקה"
אליפות צרפת בטניס 1946

| --- | --- |

מראה המגרש
 ענף:  טניס 
 תקופת התחרות:  18 ביולי 1946 – 28 ביולי 1946 (11 ימים) 
 מספר תחרות:  45 
 עיר מארחת:  אצטדיון רולאן גארוס 
 זוכה:  גברים:מרסל ברנר (צרפת) נשים:מרגרט אוסבורן (ארצות הברית) זוגות גברים:מרסל ברנר ואיבון פטרה (צרפת) זוגות נשים:לואיז ברוף/מרגרט אוסבורן (ארצות הברית) זוגות מעורבים: פאולין בץ/באדג' פאטי (ארצות הברית)
 
 → אליפות צרפת הפתוחה 1939 אליפות צרפת הפתוחה 1947 ← 
 
אליפות צרפת 1946 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-18 ביולי והסתיימו ב-27 ביולי. זו הייתה האליפות ה-45 מאז ייסודה, הראשונה לאחר הפסקה של שש שנים בעקבות מלחמת העולם השנייה. בשנים 1946-1947 התחרויות נערכו לאחר אליפות וימבלדון של אותה שנה.
התחרות > תחרות הגברים

בתחרות זו השתתפו 64 טניסאים שחולקו ל-4 בתים. לקראת התחרות המשתתפים החזקים דורגו כדלקמן:
איבון פטרה (צרפת צרפת), הודח בחצי הגמר
תום בראון (ארצות הברית ארצות הברית), הודח בחצי הגמר
ירוסלב דרובני (צ'כוסלובקיה צ'כוסלובקיה), הפסיד בגמר
פנצ'ו סגורה (אקוודור אקוודור), הודח בסיבוב הרביעי
יאן סמולינסקי (ארצות הברית ארצות הברית), הודח בסיבוב הראשון
ברנר דסטרמו (צרפת צרפת), הודח בסיבוב הרביעי
פייר פליצה (צרפת צרפת), הודח ברבע הגמר
פרדיננד ורבה (צ'כוסלובקיה צ'כוסלובקיה), הודח ברבע הגמר
אריק ג'ון פילבי (בריטניה בריטניה), הודח בסיבוב הראשון
אנריקה מוראה (ארגנטינה ארגנטינה), הודח בסיבוב הראשון
דרגוטין מיטיץ' (יוגוסלביה יוגוסלביה), הודח ברבע הגמר
באדג' פאטי (ארצות הברית ארצות הברית), הודח ברבע הגמר
מרסל ברנר (צרפת צרפת), ניצח בתחרות
ג'ון וילקינסון (ארצות הברית ארצות הברית), הודח בסיבוב הראשון
טוני מוטרם (בריטניה בריטניה), הודח בסיבוב השדי
יוסיפ פלדה (יוגוסלביה יוגוסלביה), הודח בסיבוב הרשון
מנצח תחרות של שנת 1939 דון מקניל (ארצות הברית ארצות הברית) השנה לא השתתף. בגמר התחרות נפגשו מרסל ברנר (צרפת צרפת) וירוסלב דרובני (צ'כוסלובקיה צ'כוסלובקיה). מרסל ברנר ניצח ב-5 מערכות. בהמשך זו זכה גם בתחרות זוגות גברים.
התחרות > תחרות הנשים

בתחרות הנשים השתתפו 39 טניסאיות. כמו בתחרות הגברים, הטניסאיות החזקות זכו לדירוג:
פאולין בץ (ארצות הברית ארצות הברית), הפסידה בגמר
מרגרט אוסבורן (ארצות הברית ארצות הברית), ניצחה בתחרות
לואיז ברוף (ארצות הברית ארצות הברית), הודחה בחצי הגמר
פטרישה טוד (ארצות הברית ארצות הברית), הודחה בסיבוב השלישי
מוניק המלין (צרפת צרפת), הודחה בסיבוב השלישי
בילי יורק (בריטניה בריטניה), הודחה בסיבוב הראשון
אליס וייוורס (לוקסמבורג לוקסמבורג), הודחה ברבע הגמר
ז'ינט בוקאי (צרפת צרפת), הודחה בסיבוב השלישי
בטי הילטון (בריטניה בריטניה), הודחה ברבע הגמר
מישלן איגלבר (צרפת צרפת), הודחה בסיבוב השלישי
דוריס הארט (ארצות הברית ארצות הברית), הודחה ברבע הגמר
דורותי באנדי (ארצות הברית ארצות הברית), הודחה בחצי הגמר
נלי לנדרי (צרפת צרפת), הודחה ברבע הגמר
סימון לפארג (צרפת צרפת), הודחה בסיבוב השלישי
ידוויגה ינדז'ייובסקה (פולין פולין), הודחה בסיבוב השלישי
הלנה סטראבובה (איטליה איטליה), הודחה בסיבוב השלישי
מנצחת תחרות 1939 סימון מתייה (צרפת צרפת) לא השתתפה בתחרות. במשחק הגמר נפגשו מרגרט אוסבורן (ארצות הברית ארצות הברית) ופאולין בץ (ארצות הברית ארצות הברית) שהפסידה ב-3 מערכות.
התחרות > תחרות זוגות גברים

בתחרות השתתפו מספר זוגות. מנצחי תחרות 1939 דון מקניל וצ'ארלס האריס (ארצות הברית ארצות הברית) לא השתתפו בתחרות. במשחק הגמר נפגשו מרסל ברנר ואיבון פטרה (צרפת צרפת) עם אנריקה מוראה (ארגנטינה ארגנטינה) ופנצ'ו סגורה (אקוודור אקוודור) וניצחו אותם ב-5 מערכות.
התחרות > תחרות זוגות נשים

בתחרות השתתפו 16 זוגות. מזוג מנצחות שנת 1939 רק ידוויגה ינדז'ייובסקה (פולין פולין) השתתפה בתחרות. במשחק הגמר לואיז ברוף ומרגרט אוסבורן (ארצות הברית ארצות הברית) ניצחו את פאולין בץ ודוריס הארט (ארצות הברית ארצות הברית) ב-3 מערכות. באותה שנה הן ניצחו גם באליפות וימבלדון ובאליפות ארצות הברית הפתוחה.
התחרות > תחרות זוגות מעורבים

בתחרות השתתפו 32 זוגות. זוג מנצחי תחרות 1939 לא השתתפו בתחרות. במשחק הגמר נפגשו פאולין בץ ובאדג' פאטי (ארצות הברית ארצות הברית) עם דורותי באנדי ותום בראון (ארצות הברית ארצות הברית) וניצחו בשתי מערכות.
מרסל ברנר, מנצח תחרות הגברים
מרגרט אוסבורן, מנצחת תחרות הנשים
בי.איי בראקוס

| --- | --- |
 הופעה ראשונה:  פרק הפיילוט ("Mexican Slayride")
 יוצרים:  פרנק לופו וסטיבן ג'יי קאנל
 גילום הדמות:  מיסטר טי (בסדרת הטלוויזיה), קווינטון ג'קסון (סרט מ-2010)
 מידע
 מקצוע:  חייל, שכיר חרב
 אזרחות:  ארצות הברית
 
סמל בוסקו אלברט "בי. איי" בראקוס (B.A הם קיצור של Bosco Albert וגם של Bad Attitude - גישה שלילית) הוא דמות בדיונית ואחד מתוך ארבעה פרוטגוניסטים מתוך סדרת הפעולה והרפתקאות הומוריסטית אמריקאית "צוות לעניין". בי. איי הופיע בצוות לעניין בסדרה שהחלה ב-1983 ועד לביטולה ב-1987. ניתן לטעון כי הוא הדמות פורצת הדרך של הסדרה והפך לאייקון קאלט ברחבי העולם. בסרט של 2010, גולם בי. איי על ידי קווינטון ג'קסון, אמן של אמנויות לחימה משולבות.
המשמעות של השם בי. איי

כפי שנחשף בפרק הפיילוט, "B.A." מייצג את הכינוי "יחס רע" ("bad attitude"), אם כי צופים רבים תפסו זאת כלשון הרע לביטוי "ישבן רע" שלא היה מקובל על ידי צנזורי הטלוויזיה באותה תקופה. בפרק מהעונה הרביעית "Lease with an Option to Die", ניתן ללמוד מאמו כי הכינוי של בי. איי בילדותו היה Scooter, שהוא מתעב אותו ומאפשר רק לאמו להשתמש בכינוי זה. למרות שאינו קאנון, מר T הצהיר כי במונחים של אמונתו הנוצרית B.A. מייצג כעת "Born Again" (נולד מחדש).בגרסאות סינדיקטיות של צוות לעניין ששודרה במדינות דוברות היספאנית וספרדית, כמו מקסיקו, בי. איי בראקוס תורגם כמריו בארקוס. בספרד, הוא תורגם כ-M.A Baracus בין השאר עבור הכינוי "יחס גרוע" המתורגם ל-"Mala Actitud". בגרסה הצרפתית, משמעות ראשי התיבות התחמקה לחלוטין מכיוון שהדמות נקראת כל הזמן ברקודה, על שם מיני הדגים הגדולים והאכזריים בעלי אותו השם, ואפילו בשמו השני של ברקוס נעשה שימוש נדיר. בגרסה האיטלקית, הוא נקרא P. E. Baracus, שם P. E. מייצג "Pessimo Elemento", בתרגום מילולי של "Very Bad Element" (אלמנט רע מאוד). התרגום הפולני השתמש בראשי התיבות המקוריים, כאשר B.A. עמד על "Bardzo Arogancki", שתורגם כ"מאוד יהיר". עבור הסרט משנת 2010, שהיה בחסות בריטיש איירווייז, ראשי התיבות של B.A. שונו בצחוק ל"British Airways" בשיווק מסוים. זה נחשב לציני על ידי המעריצים, שכן ידוע כי בי. איי מסרב לטוס במטוסים.
השם במדינות אחרות

בארצות אמריקה הלטינית אשר דוברות ספרדית, הוא ידוע בשם "מאריו בארקוס", בעוד שבספרד הוא M.A. עבור Mala Actitud, תרגום מילולי של המקור.
באיטליה - הכינוי שלו הוא P.E. עבור "פסימו אלמנטו" ("אלמנט רע מאוד").
ברוסיה - הוא ידוע בתור D.N., Durnoi Nrav - המקבילה הרוסית ל"Bad Attitude".
בצרפת - הוא מכונה ברקודה.
ביפן - הוא מכונה Kong (コング), מדובב על ידי השחקן המדובב היפני שוזו ליזוקה (Shozō Iizuka).
בהונגריה - הוא מכונה Rosszfiú (מתורגם כ"ילד רע").
בטאיוואן - הוא מכונה Guai Tou (怪頭) (מתורגם כ"ראש מטורף" בסינית).
הוואן מתוצרת GMC

הוואן האייקוני של בי. איי מתוצרת GMC ונדורה עם הפס האדום האופייני לו, גלגלי הטורבינה השחורים והאדומים והספוילר על הגג, הפך לאייקון שימש את הצוות בנסיעותיהם, והפך לאייקון של תרבות פופולרית. לדוגמאות מוקדמות של הטנדר היה לוגו GMC אדום על הגריל הקדמי, ולוגו GMC נוסף על הדלת השמאלית האחורית. טעות נפוצה היא שאומרים שהטנדר הוא שחור לגמרי, בעוד שלמעשה, הקטע שמעל הפס האדום הוא אפור מתכתי (שגיאה זו אף המשיכה ברוב דגמי הצעצועים של הטנדר). ניתן לראות שגם זווית הספויילר האחורי משתנה בדוגמאות שונות של הטנדר בתוך הסדרה. בנוסף, בחלק מהגרסאות של הטנדר יש גג שמש, בעוד שאחרות, בדרך כלל אלה המשמשות לפעלולים, אין גג שמש. זה הוביל לשגיאות המשכיות בחלק מהפרקים, כמו בפרק מהעונה השלישית "The Bells of St. Mary's", בסצנה שבה פייס קופץ מבניין אל גג הטנדר. זה ברור שאין גגון בוואן. רגעים לאחר מכן, בצילום אולפן פנימי, פייס מטפס פנימה דרך גג השמש. כמו כן, בפעלולים רבים שבהם הוואן בוודאי היה ניזוק באופן טוטאלי, השתמשו בייצורים אחרים של רכבים, כמו פורד אקונוליין שחורה עם טסות צבועות בצבע אדום כדי לדמות את מגני הטורבינה האדומים המקוריים.
מכשירים רבים אותרו בחלק האחורי של הטנדר בפרקים שונים, כולל מכונת דפוס מיני ב"בעד ונגד", מכשיר הקלטת מעקב אודיו בפרק מהעונה הראשונה "A Small and Deadly War", וערכות התחפושת של חניבעל בפרקים שונים. כאשר בי. איי משאיל את הטנדר לקפטן מרדוק, מרדוק מגיע למסקנה כי בי. איי. כיוון את המתלה של הטנדר כדי לפצות על המשקל הנוסף של תכשיטי הזהב שלו.
בגרסה המחודשת של צוות לעניין בסרט מ-2010, הטנדר GMC Vandura משנת 1983 חזר. הצילומים בקנדה הקשו על מקור הרכב המקורי ובמקום זאת נעשה שימוש בטנדר שברולט G20 שונה משנת 1994, אך הפס האדום אינו זהה לזה של הטנדר המקורי. בי. איי עוקב אחר הטנדר במקסיקו לאחר שעזב אותו לקריירה שלו כסייר צבאי. חניבעל חוטף את הרכב וכאשר בי. איי מסרב לשתף פעולה, הוא יורה בזרועו של בי. איי. בי. איי כועס לא בגלל שנורה, אלא בגלל שהכדור עבר דרכו לתוך הטנדר. הם מצילים את פייס ואוספים את מרדוק. כשהצוות בורח מגנרל טוקו במסוק רפואי, מרדוק מטיס אותו בטעות לתוך יחידת מיזוג אוויר, מטה אותו מהגג ואל הטנדר, והורס אותו. זה מקומם את בי. איי, מה שגורם לו להשמיע איומי מוות נגד מרדוק.
הסרט של 2010

העיבוד הקולנועי (צוות לעניין (סרט)) משנת 2010 מציג את בוסקו בי. איי בראקוס (נולד ב-20 ביוני 1978 בפיניקס) שמכונה בפשטות בוסקו בחלק גדול מהמערכה הראשונה של הסרט. בסרט, הוא רב"ט לשעבר כשהוא פוגש את חניבעל, וסמל מחלקה ראשונה עד למועד המשפט. בעוד שבי. איי שומר על התסרוקת שלו שהפכה לסימן המסחרי שלו הוא אינו עונד שרשראות זהב על צווארו כפי שעשתה הדמות הטלוויזיונית בסדרה. מלבד הקעקוע של הריינג'ר של הצבא על זרועו הימנית, הוא מקעקע על פרקי האצבעות שלו: השמאלי מאיית "PITY", ועל הימני מאיית "FOOL". זוהי התייחסות לאמרת הכנף של מיסטר טי "אני מרחם על השוטה" ("I pity the fool.").
הפחד שלו מטיסות נוצר בתחילת הסרט, לאחר שבוסקו כמעט נופל מהליקופטר שמוטס על ידי מרדוק. הוא מתחיל בדומה למקבילו לטלוויזיה; הוא חובט ראשון, שואל שאלות מאוחר יותר, ועדיין נוהג בטנדר הייחודי שלו מסוג GMC Vandura. בניגוד לסדרת הטלוויזיה, בסיקוונס הפתיחה, הטנדר נהרס בטעות על ידי מרדוק. וכאשר בי. איי יוצא מהכלא בהמשך הסרט, הוא אדם שונה. מודאג מהאלימות שהניעה את חייו, בוסקו נשבע נדר לעולם לא לסיים חיים של אחרים שוב, ומצמיח את שערו כדי לעזור לשקף את השינוי הזה. בוסקו השליו יותר אפילו מרשה לעצמו להיות מוכה עד כדי כניעה על ידי הרוצח הפסיכוטי פייק, עד שהוא ניצל על ידי חניבעל. רק במערכה השלישית של הסרט, כשהוא מיודע על ידי חניבעל שאפילו המהאטמה גנדי "לא פחד להילחם על משהו שהוא מאמין בו", בוסקו מגלח מחדש את ראשו, והופך שוב למעצמה בלתי ניתנת לעצירה. מאוחר יותר הוא מצטט שמצפונו נקי כעת.
בי. איי אף מסביר שהסיבה שהוא התחיל את התסרוקת בילדותו הייתה שכולם בשכונה שלו פחדו ממנו.
הערות שוליים

1 2  https://www.tvguide.com/news/did-ba-ba-66076/
↑  https://books.google.co.il/books?id=wxa7BAAAQBAJ&dq=%22b.a.+baracus%22+%22bad+ass%22&pg=PA43&redir_esc=y#v=onepage&q=%22b.a.%20baracus%22%20%22bad%20ass%22&f=false
↑  "I got behind the wheel of this van here, and I noticed that she was shimmying a little, pulling to the left. Well, it finally hit me. That ugly mud-sucker tuned the suspension of this van to compensate for all that gold he was wearing. So, I put on a few chains, a few rings, a bracelet, and some bricks under the seat; and it worked.", "Hot Styles", season 3 episode 12.
↑  Bosco "B. A." Baracus' date and place of birth are shown in his personnel file in the film.
↑  Bosco "B. A." Baracus' Sergeant First Class stripes are visible on his uniform during the end of the trial scene.
כפר אשמדים

|  מידע כללי |
| --- | --- |
 מאת:  אנתוני הורוביץ
 שפת המקור:  אנגלית
 סוגה:  אימה, מתח, הומור
 הוצאה
 הוצאה:  ספרי ווקר 
 תאריך הוצאה:  1988 
 הוצאה בעברית
 תרגום:   אלי שרייבר (חתולי)
 קישורים חיצוניים
 מסת"ב:  978-2-01-016808-6
 הספרייה הלאומית:  002158026
 
כפר אשמדים הוא ספר אימה לבני נוער שנכתב בידי אנתוני הורוביץ. הספר יצא לאור באנגלית לראשונה בשנת 1988, ותורגם לעברית בידי אלי שרייבר. הספר יצא לאור בישראל בסדרת "מרגנית" של הוצאת זמורה-ביתן בשנת 2001. כמו רבים מספריו של הורוביץ, גם ספר זה עוסק בחיי פנימייה נוקשים תוך שילוב הומור, מתח ואימה.
במקור יועד הספר להיות הראשון בסדרה, אולם בינתיים יצא רק ספר המשך אחד בשנת 1999, שנקרא "הגביע הלא קדוש" (תרגום חופשי), ולאחר מכן, ב-2003 שונה שמו ל"החזרה לכפר אשמדים" (תרגום חופשי). הורוביץ הודיע כי לאור הדמיון הרב עם סדרת הארי פוטר הוא לא מתכוון להמשיך את הסדרה לספר שלישי.
הדמויות בספר > שלושת התלמידים החדשים

דייוויד אליוט - גיבור הספר. מגיע לכפר אשמדים לאחר שסולק מבטון קולג'. מתוודע למאורעות המסתוריים שמתרחשים בכפר אשמדים, ומנסה לרקום יחד עם ג'יל מזימה כיצד לברוח משם. לבסוף הוא גונב את הספינה של קפטן דמוידאם ומצליח לברוח עד לעיירה הסמוכה, שם הוא נתפס בידי גרגור ומושב אל האי. לבסוף מתברר לו כי הוא יכול להיות מכשף, והוא מצטרף אל המכשפים בכפר אשמדים. יום הולדתו חל ב-4 במרץ.
ג'יל גרין - בתם של דיפלומט בדרום אמריקה ושחקנית אשר היו עסוקים מדי בקריירה שלהם מכדי להתפנות אליה. הוריה רצו שג'יל תתחנך ותלמד הליכות ונימוסים, ולכן שלחו אותה לבתי ספר פרטיים שמלמדים זאת. ג'יל ברחה משני בתי הספר הראשונים, וסולקה מהשלישי, וכך מצאה את עצמה בדרך לכפר אשמדים. היא נחושה עוד לפני שהגיעה לאי סקראל לברוח מהמקום בהזדמנות הראשונה שתינתן לה. יחד עם דייוויד היא מנסה לפתור את התעלומה שאופפת את כפר אשמדים. היא מנסה לברוח פעם אחת אך נתפסת בידי קפיטן דמודאם. יום הולדתה חל ב-2 במרץ.
ג'פרי יוזף - ג'פרי הוא ילד שמנמן ומגמגם, הילד הטיפוסי להיות מושא ההשמצות הכיתתי. לפני שהגיע לכפר אשמדים, למד ג'פרי בלוממינים שבצפון סקוטלנד, פנימייה אשר הקפידו בה על כושר גופני והייתה אמורה לחטב את ג'פרי, אך הוא סולק בגלל שנתפס מעשן. בכפר אשמדים, ג'פרי הוא הראשון משלושת הגיבורים להישבר ולשתף פעולה עם המורים והתלמידים, והוא מתרחק יותר ויותר מדייוויד ומג'יל. הוא הראשון מבין השלושה שנעשה מכשף. יום הולדתו חל ב-25 בדצמבר
הדמויות בספר > צוות בית הספר

מנהל הראשים - מנהל בית הספר. הוא נקרא מנהל הראשים מפני שמדובר למעשה בשני אנשים שונים - מר באוש ומר טינשיר, אשר בניסוי לא מוצלח התלכד הגוף שלהם, אך נותרו להם שני ראשים.
מר הרודגל - ערפד שאחראי על לימודי הלטינית בבית הספר. כמו כן הוא משמש כסגן המנהל.
גברת פדיקור - המורה לאנגלית. זקנה מאוד, עד כדי שהכירה את ויליאם שייקספיר באופן אישי.
הר וולף - המורה לגרמנית. אינו מלמד כשיש ירח מלא מפני שהוא איש זאב (פירוש שמו בגרמנית, Herr Wolf, הוא "מר זאב").
מרת פלוצקר - אחות בית הספר. הטיפולים שלה מסממים את דייוויד וגורמים לו לעשות דברים בניגוד לרצונו.
רונלד אדוארד קואל - המורה לדת. היחיד בבית הספר שנראה כמו בן אדם רגיל, למרות שהוא מריח כמו אצות ים.
קפיטן דמודאם - מפעיל הסירה שמקשרת בין האי סקראל לבין היבשה.
גרגור - איש גיבן עם עין אחת, מחריד למראה, שמשמש כאב הבית של בית הספר.
הדמויות בספר > תלמידי בית הספר

ויליאם רופוס - מתיידד רבות עם ג'פרי לאחר שהלה נעשה מכשף.
רוג'ר בייקון
בסי דאנלופ
וינסנט קינג
לינדה צ'אפמן
גדעון פנמן
כל שמות תלמידי בית הספר הם למעשה שמות בדויים, אשר ניתנים לתלמידים בגיל 13. השמות מייצגים שמות רבי עצמה של מכשפים ידועים מההיסטוריה.
הדמויות בספר > דמויות נוספות

הוריו של דייוויד - איילין ואדוארד אליוט, שני הורים המאמינים בחינוך נוקשה וחריף, ולכן שולחים את בנם למסגרות פרטיות מאוד קפדניות. אדוארד הוא אדם חם מזג, שאביו חינכו בצורה ברוטלית ואכזרית, מה שגרם לנכותו ולהזדקקותו לכיסא גלגלים. איליין היא רגישה וסובלת תכופות מהתקפי הזעם של בעלה.
הכומר המזמר - אדם שמצטרף אל דייוויד, ג'יל וג'פרי בקרון הרכבת בדרכם לכפר אשמדים. לאחר שהם מספרים שזהו יעדם, הוא חוטף התקף לב וג'יל חושבת אותו למת.